Evelin Vlahopoulou

Haastattelu 6.6.2022 klo 12-13:30

Haastattelukysymykset

1. Mitä haluaisit Skribon lukijoiden tietävän sinusta? (koulutus/työhistoria/taustatiedot)
2. Miksi hait Virtuualiverstaan työnjohtajaksi? (opinnäytetyö Digitaalisen toimintaympäristön sisältö työtoiminnan kuntoutujien voimaantumisen edistymiseksi)
3. Mitä toimenkuvasi pitää sisällään?
4. Mitä Virtuaaliverstas tarkoittaa?
5. Kenelle Virtuaaliverstas on tarkoitettu?
6. Kuinka Virtuaaliverstaan asiakkuuteen hakeudutaan?
7. Miten asiakkuuteen liittyvä prosessi etenee?
8. Kuinka pitkäkestoinen asiakkuus voi maksimissaan olla?
9. Millaisia taitoja virtuaaliverstas tuottaa asiakkailleen?
10. Mitä terveisiä haluaisit välittää Skribon lukijoille?
11. Mitä keskeisiä löydöksiä opinäytetyöhösi liittyi?
12. Kuinka voit hyödyntää tutkintoasi työssäsi?

Evelin Vlahopoulou, tuttavallisesti Eve, työskenteli ennen Uusixia Helsingin kaupungin sairaala-, kuntous- ja hoivapalveluyksikössä (SKH). Sote-alan työkokemusta hänelle on kertynyt 10 vuotta.

Eve on puoliksi kreikkalainen. Syntynyt Suomessa vuonna 1989, mutta kasvanut Kreikassa. ”Ylioppilaaksi pääsyn jälkeen, vuonna 2008, muutin takaisin Kuopioon, ja valmistuin Savonia Ammattikorkeakoulusta fysioterapeutiksi vuonna 2012”, kertoo Eve. Valmistumisen jälkeen hän aloitti kuntoutustyöt kolmannella sektorilla, aikuisten neurologisella puolella, vaativan lääkinnällisen KELA-kuntouksen piirissä oleville asiakkaille.

Eve on työskennellyt myös Helsingin kaupungilla mielenterveyspuolella, päihdetaustaisten kuntoutuksessa. ”Valmistuin ratkaisukeskeiseksi terapeutiksi vuonna 2019, ajatuksena pätevöityä myöhemmin varsinaiseksi psykoterapeuteksi”, hän toteaa.

Eve innostui samalla opiskelusta uudelleen, ja aloitti kuntoutuksen opinnot Metropolian ammattikorkeakoulussa vuonna 2020. Opinnot liittyvät Even nykyiseen työhön. Tällöin hän tutustui myös työtoimintayksiköiden toimintaan. ”Päätettiin yhdessä Vuokko Oikarisen kanssa, että tekisin kaikki kehittämisprojektit ja opinnäytetyöt Uusixilla”, kertoo Eve. Tarve kehittää etätyötoimintaa oli jo syntynyt tuolloin covid-19 pandemian johdosta.

Opinnäytetyön aiheena oli digitaalisen toimintaympäristön sisällön kehittäminen kuntoutujien voimaantumisen kehittymiseksi. Kuntoutukseen liittyy kokemus osallisuudesta, toimijuudesta, merkityksellisyydestä, yhteistyöstä, joukkoon kuulumisesta ja kuulluksi tulemisesta sekä uteliaisuudesta, luettelee Eve.

Voimaantunut on aktiiivinen toimija omassa arjessaan. Kokemus osallisuudesta syntyy osallistumisen kautta. Osallistuminen tulee kokea merkityksellisesti, että se tuottaisi osallisuutta. ”Sen takia on tärkeää kuunnella kuntoutujan toiveet ja tarpeet, että toiminta voi ylipäänsä tuottaa merkityksellisyyttä. Yhteisöllinen toiminta tarkoittaa onnistumista ja innostumista yhdessä, jopa välillä kipuillen.

Tärkeää on myös kuulua joukkoon, ja tulla kuulluksi yhteisössä”, sanoo Eve

Keväällä 2020 työtoimintaa kehitettiin siihen suuntaan, että kuntoutujat voisivat osallistua siihen myös etänä. Työtoimintayksiköt palkittiin kehittämiseen liittyvästä ketteryydestä. Kesällä 2020 aloitettiin kehittämään etätyötoiminnan työkaluja myös hieman pienemmässä kehittämisryhmässä, jossa oli sekä kuntoutujia että ammattilaisia kolmesta eri työtoimintayksiköstä. ”Moniasiantuntijaryhmässä pohdittiin ja luotiin yhteistä ympäristöä tulevaisuuden etätyötoiminalle. Samalla opinnäytetyötäni tehtiin tunnetuksi kymmenen kuntoutujan ja kymmenen ammattilaisen kanssa”, toteaa Eve.

Tuohon aikaan kantautui tietoja, että etätyötoiminnalle pyrittäisiin luomaan pysyvämpiäkin puitteita, ja kun paikka Virtuaaliverstaan työnjohtaksi viimein avautui, Eve päätti hakea siihen. ”Näin toiminnan alkuvaiheessa on todella tärkeää, että tiimin kanssa voidaan ensin rauhassa edetä toteuttamisessa, yhdessä DOT-hankkeen kanssa, taustamateriaaleja hyödyntäen, ja löytää sellainen järkevä malli, jossa Virtuaaliverstas mahdollistaa kuntoutujille hybriditoiminnan - ja juuri se on se iloinen asia, toteaa Eve.

Varsinaiseen työtoiminnan pilotointiin siirrytään elokuussa. Kehittämisessä pyritään seuraamaan tarkkaan käytännön tarpeita. Virtuaaliverstas mahdollistaa yksilöllistä palvelua, yksilöllisine kuntoutumisprosesseineen. ”Toimintaa tulee mukauttaa aina kuntoutujan toiveet ja tarpeet huomioiden. DOT-hankkeen kanssa tehdään yhteistyötä käytännönläheisesti, ja on ilo olla siinä kumppanina mukana, sanoo Eve.

Myös kuntoutujat osallistuvat toiminnnan kehittämiseen kokemusasiantuntijoina toiminnan kaikissa vaiheissa, ja ovat todella tervetulleita toiminnan kehittämiseen. Virtuaaliverstas on tällä hetkellä rakennusvaiheessa, ja kuvaavaa onkin, että vastaavan työnjohtajan istuimena on tällä hetkellä vessanpönttö.

”Etätyötoiminnan ja virtuaalitoiminnan kehittämisen koen todellakin sydämen asiaksi. Se on luontainen siirtymä sairaala-, kuntoutus- ja hoivapalveluista. Meille on syntynyt jo hyvä yleiskäsitys mihin suuntaan Virtuaaliverstaan toimintaa tulisi ryhtyä kehittämään, mutta sisältöjen osalta otetaan vasta ensimmäisiä askeleita”, sanoo Eve. Virtuaaliverstasta on tarkoituksena viedä eteenpäin yhdessä DOT-hankkeen kanssa.

Opinäytetyö löytyy verkosta:

<https://blogit.metropolia.fi/rehablogi/2022/06/06/kehitetaan-digitaalisen-toimintaympariston-sisalto-uusix/>

Virtuaaliverstas mahdollistaa työtoimintayksikössä kuntoutujille hybridipalvelun, sisältäen siis lähi- ja etäpalvelua. Etäpalvelu ei poista lähipalvelun tärkeyttä. On tärkeää, että toiminta mahdollistaa lähipalvelupäivän ohella etäpalvelupäiviä. On tärkeää myös, että Virtuaaliverstaan toimintaan voi käydä tutustumassa.

Digitaitojen oppiminen on tärkeää, mutta yhtä tärkeää on muistaa myös se, että digin tulee myös mukautua tarpeisiin. Riittääkin, että olemme digineutraaleja. Ymmärretään, että siitä voi olla tiettyä hyötyä elämään, mutta absoluuttinen totuus se ei kuitenkaan ole.

Virtuaaliverstaassa opitaan ensisijaisesti digitaitoja, mutta koulutusten ohessa voidaan oppia myös toimimaan virtuaaliympäristössä.

Tärkeää on että kuntoutujat voivat kokea olonsa turvalliseksi digiympäristössä, olipa se sitten työtoiminnassa tai kunkin omassa elämässä.

Hakeudu rohkeasti Virtuaaliverstaan palveluihin. Tämä mahdollisuus kannatta hyödyntää kuntouttavan työtoiminnan yksiköissä. Lähtökohtana Virtuaaliverstaassa on, että mitään ei tarvitse tietää ennalta, ja kaikki tarpeellinen opiskellaan yhdessä.

Haluan rohkaista kaikkia asiasta kiinostuneita ottamaan minuun yhteyttä Virtuaaliverstaan liittyvissä asioissa.

On todellakin aivan mahtavat fiilikset toiminnan tässä vaiheessa. Minut on otettu lämpimästi vastaan. On tunne kuin olisi tullut kotiin, ja haluankin ajatella, että olen tullut jäädäkseni. Se, mitä täällä tehdään on todella ainutlaatuista.

Luonto merkitsee minulle erittäin paljon. Pidän retkeilystä, liikkumisesta, avantouinnista ja kalastuksesta. Rakastan kissojani.